section_heading: Druga utakmica
paragraph_text: U odigranoj drugoj utakmici Los Angeles Lakersi su u produžetku regularnog toka utakmice savladali momčad Detroit Pistonsa s 99:91. Najuspješniji u pobjedničkoj momčadi je bio Kobe Bryant s 33 poena i sedam asistencija a slijedi ga Shaquille O'Neal s 29 poena dok je rezervni igrač Luke Walton koji inače nije izlazio na teren u prvom susretu ove dvije momčadi postigao 7 poena, sedam asistencija i 5 skokova. Najbolji u momčadi Pistonsa bio je Chauncey Billups s 27 poena.